Във времето са се появявали герои,
за които разказваме истории,
демонстриращи морал
или предизвикателства пред нас.
Има религиозни герои,
митични герои, крале и кралици.
Супергероите са това, което са,
затова и вярвам в тях, колкото вярвам.
Героизмът е нещо просто.
Това е, ако някой се осланя на куража, когато е уплашен,
в името на нещо добро.
Във филмите
супергероите са добродетелни икони,
символ на най-висши идеали.
Полудях по комиксите,
след като започнах да проучвам.
И ги обожавам.
Все още си играя с екшън фигурки, постоянно.
Няма и ден,
в който да не се разминеш с някого с тениска с Батман.
Но скокът от хартията до екрана отнема десетилетия
и много увещания.
Филмовите адаптации на комикси са толкова малко
през осемдесетте и деветдесетте, защото хората в Холивуд
нямат вяра на материала.
Директорите гледаха със снизхождение на създателите им
и казваха, че комиксовите герои
нямат стойност.
Холивуд научава супергероите да летят
и страстните им създатели
променят комиксите от нещо детско
до усложнено развлечение за пораснали.
Хората, които се взират твърде много в детайлите покрай героите,
никога не биха прекрачили границите.
Има нещо в писането и в изкуството.
Много е хитро и смело.
Бунтовническият дух
и предаността на дългогодишните фенове
пренасят супергероите в центъра на попкултурата
и колективното ни въображение.
Какво би било, ако аз можех да съм герой,
ако можех да променя света?
Това е в сърцевината на историите за супергероите.
Нещо в моралния ни компас
ни казва, че е добре да се борим за правдата.
Това е силата. Това значи да си супер.
Със суперсили: Историята на DC
Първият супергерой с филмова адаптация...
ЕКШЪН КОМИКС
...не е този, за когото може би си мислите.
Капитан Марвел има всички сили на Супермен...
...и продава повече от него през четиридесетте години.
Комиксът разказва за историята на момче, което може да се превръща в супергерой
с изричането на една дума.
Шазам!
През 1941 г. за Капитан Марвел излиза сериал от 12 епизода...
"ПРИКЛЮЧЕНИЯТА НА КАПИТАН МАРВЕЛ"
...който очарова младата публика в събота вечер.
Но са нужни 78 години, смяна на името и кратко излъчване по телевизията,
преди Капитан Марвел да достигне киносалоните през 2019 г...
като "Шазам"!
Филмът възражда вечната приказка
за безсилното дете, което става възрастен със суперсили.
Шазам!
Всички в даден момент от живота...
ЗАКАРИ ЛЕВИ АКТЬОР, "ШАЗАМ!"
...сме си мечтали да бъдем нещо като супергерой.
По-силни, по-бързи или по-героични.
Всички на борда.
Шазам!
Този филм ни трогва чрез детето, което е във всеки един от нас.
Да снимаме! Снимаме!
Снимаме, хора!
В НАШИ ДНИ
Добре, сем-банда, знаете кое време е.
Започваме. Започваме.
Започвайки втория филм,
това е една от любимите ми снимачни площадки
сред всички проекти, по които съм работил.
Мери, защо работиш? Жената чудо няма работа.
Спри. - Не, сериозно.
Да не мислиш, че слага опашка и очила,
става неразпознаваема и работи като счетоводителка?
Просто спри.
Много забавна за игра роля е, защото продължавам да съм дете.
Не се побърквайте! Аз съм Били.
А и видеоигрите ме задържат в този детски режим,
а и мисля, че когато работата ти е да играеш като дете,
тогава си оставаш в това забавно настроение.
Не би трябвало да го усещаш като работа.
Преобличаме се с костюми, преструваме се и ни се плаща за това.
Едно от най-хубавите неща в първия филм беше,
че чувах, че хората са излизали от киносалоните
и са гледали по-добре на живота.
Чувствали са се по-добре.
В момента толкова много неща са объркани в света,
а ние имаме възможност
като актьори, като създатели, като артисти
да помогнем за облекчаването на това бреме поне съвсем мъничко.
И трябва да го направим, защото навън е печално.
ШАЗАМ!
Петдесет години, преди "Шазам!" да се появи на големия екран,
светът е изправен пред различна пропаст.
Мир! Мир!
Като младеж тогава
сякаш никъде нямаше отговор.
Какво правиш в един свят, в който в преобладаващата култура
врагът понякога няма лице?
Как водиш такава битка?
МАРТИН ЛУТЪР КИНГ Е УБИТ, ЗАПОДОЗРЯН Е БЯЛ, ДЖОНСЪН МОЛИ ЗА СПОКОЙСТВИЕ
Тогава започвах да усещам...
МАЙКЪЛ ЮСЛАН ПРОДУЦЕНТ, "БАТМАН"
...че вече съм голям за комиксите си.
И точно тогава
ерата на "Mаrvel" разцъфтя.
Докато "Mаrvel" създават първия черен супергерой
и се борят срещу някои назрели социални проблеми,
лековатият "Батман" на Адам Уест
изглежда съвсем не на място и плоско.
Тогава, в средата на шестдесетте,
изключвайки само някои от нас, които сериозно четяхме комикси,
разбиранията на света за Батман идваха само от този сериал.
И това ме побъркваше.
БАТМАН
Заклех се.
Някак си, някой ден, по някакъв начин
ще покажа на света истинския Батман.
МАЙКЪЛ ЮСЛАН
Младите фенове като Юслан,
водени от голямата си любов към героите
и всеотдайността към тази среда,
започват нова епоха в американските комикси.
Всяко поколение заслужава да има герои,
които пасват на това поколение.
Като деца от шестдесетте години, ние много искахме...
МАРВ УОЛФМАН ПИСАТЕЛ
...да създаваме важни истории.
Не че сме били бъдещите бунтари, планиращи революция,
но от друга страна си бяхме бунтари, които планират революция.
ПОЛ ЛЕВИЦ ИЗДАТЕЛ, "DC CОMICS"
Гледахме към бъдещето на тази среда.
Писателят Дени О'Нийл и художникът Нийл Адамс
се заемат да променят обичайния комикс,
като покажат реалния свят на своите страници.
Те взеха два супергероя, които все повече западаха.
Зелената стрела, който представлява либералните възгледи,
и Зеления фенер с по-консервативните възгледи,
те се качват в камиона и тръгват из Америка.
В над 14 издания Зеления фенер и Зелената стрела
се изправят лице в лице с големи национални проблеми
като пренаселеност, дискриминация,
замърсяване и наркозависимост.
И двамата израснахме в едно определено време,
и двамата бяхме много ядосани на обществото.
Това беше време на промени, шестдесетте години,
големи промени в Америка и нещата се виждаха точно там...
НИЙЛ АДАМС ХУДОЖНИК
...в комикса. Право в лицето ти.
ВИНОВНИ! КОНСПИРАТИВНА ТРОЙКА ОСЪДЕНИ НА СМЪРТ!
Това беше повратен момент за "DC Comics",
започва да се отразява и в други комикси, в други герои,
започнаха да стават по-смели, по-дръзки.
Легендарният художник на "Mаrvel" Джак Кърби отива в "DC" през 1970 година,
за да напише духовната сага "Нови богове".
НОВИ БОГОВЕ
Това е неговият епос, неговото пренаписване на Библията.
Така започва всичко. Така ще свърши всичко.
ТОМ КИНГ ПИСАТЕЛ
Това е доброто. Това е злото.
Всяка страница има хиляди концепции, които дават начало на хиляди истории.
Възможно най-вдъхновяващото произведение.
През 1972 г. Лен Уийн и Бърни Райтсън
създават душата на герой в тялото на чудовище
с Блатното чудовище.
Илюстрациите на Райтсън са емоционални,
странни и същевременно красиви.
Писането на Лен добавя мрачна поезия.
Класика, която за мен все още е едно от най-добрите неща...
ДЖ. М. ДЕМАТИС ПИСАТЕЛ
...издавани от "DC" през всички години.
Но при недалновиден опит да модернизират един от героите на "DC",
мъжете редактори лишават Жената чудо от суперсилите й
и й дават кунгфу умения.
Лишават я от костюма й...
ДЖИЛ ТОМПСЪН ХУДОЖНИК
...и вече е съвременната Даяна Принс.
Тя е шпионин. Тя е модерна.
Тя е привлекателна.
Казах си: "Не искам да го чета този комикс."
Какво искате? - Равни права!
Кога ги искате? - Сега!
Гафът на "DC" привлича вниманието
на изгряващия лидер на феминистко движение,
Глория Стайнъм.
Жената чудо е голяма феминистка...
ГЛОРИЯ СТАЙНЪМ ОСНОВАТЕЛ, "MS. MАGАZINE"
...и управлява със сила, справедливост и любов,
това е противоотровата на насилието
в доминираните от мъже комикси.
Решихме, че би било интересно да я издигнем за президент.
Пише: "Мир и справедливост през 1972 г."
Тъй като го носите, покажете го на камерата.
ЖЕНАТА ЧУДО ЗА ПРЕЗИДЕНТ
В дебютния брой на "Ms. Mаgаzine"
има есе за Жената чудо
като модел за сила и независимост.
"DC" схващат посланието.
Жената чудо си получава обратно ореола.
Няколко години по-късно
АВC започват да търсят идеалната актриса,
която да вдъхне живот на митичната фигура и на екран.
Наистина трябваше да създам героинята си.
Преди мен нямаше нищо.
ЛИНДА КАРТЪР АКТРИСА, "ЖЕНАТА ЧУДО"
И нямах представа какво правя.
Така че имаше определена лековерност.
Много проучвах митологията
и какво мога да придам на героинята.
Тези неща не бяха точно написани.
Става дума за хора като Бети Фридан,
Глория Стайнъм и суфражетките.
"Аз съм жена, чуйте моя рев", такъв тип феминизъм,
това беше Жената чудо.
ЖЕНАТА ЧУДО
През есента на 1975 г.
емблематичната Жена чудо на Картър завладява телевизионните екрани
и разпалва младежките сърца из цялата страна.
Нямаше модел, на когото да подражаваш.
А и бях на такава възраст,
на която е голяма работа да се преструваш на някого на детската площадка.
ПАТИ ДЖЕНКИНС РЕЖИСЬОР, "ЖЕНАТА ЧУДО"
Всички деца тичаха и бяха Супермен, Хи-Мен
или нещо подобно.
Когато се появи "Жената чудо",
беше такова събитие...
че изведнъж отчаяно искаш да си този,
който си е заплюл, че е Жената чудо.
Имах шанса да преживея точно това, което момчетата преживяваха,
но не по момчешки начин.
Съкровеното ми желание беше изпълнено.
Всички можете да бъдете това, което искате да бъдете.
Всички сте много специални.
И всички сте различни.
Линда беше обикновената жена, която ти се иска да си и ти.
Никога не играех Жената чудо.
Играех само Даяна.
Ключът към Жената чудо
е това, че можете да се отъждествите с нейната Даяна.
Линда Картър е популярна с това, че измисля завъртането,
при което Даяна Принс става Жената чудо в сериала.
С експлозия от светлина
и превръщането от един обикновен герой
в силен супергерой,
на мен ми бе напомнено за силата, с която можем да станем нещо повече.
ФИЛ ХИМЕНЕС ПИСАТЕЛ/ХУДОЖНИК
И мисля, че дори в съвсем ранна възраст това значеше нещо за мен.
Нещо достигна до мен.
Не става дума просто да облечеш една жена в костюм на супергерой.
Въпросът е да убедиш света,
че има и по-добър начин.
Наистина ли вярвате, че хората могат да се научат да се променят към по-добро?
Да.
Там, където съм израснала, са ни учили, че доброто трябва да победи злото
и че жените и мъжете можем да се научим на това.
Посланието на "Жената чудо" за равноправие отеква из света.
Докато в родината
друг популярен сериал събира цял отряд от супергерои,
чиито приключения са ни учили колко е важна работата в екип.
СУПЕР ПРИЯТЕЛИТЕ
В Голямата зала на Лигата на справедливостта
са се събрали четирите най-големи герои на света.
В "Супер приятелите" всички тези герои се събират заедно за първи път.
За първи път човек не получава история само за Супермен,
не получава история само за Жената чудо,
не получава и история само за Батман.
Получаваш история за всички тези герои.
Донякъде е нормално, че сме пораснали и искаме да създаваме
сериали и филми по комиксите.
Но за много от читателите на комиксите
четвъртият член на мечтания екип от супергерои
се усеща като пето колело.
Ако акватичните ми телепатични способности действат върху тези риби,
би трябвало да мога да спра хората на Даркон.
Аквамен бе смятан за някакъв бъзик.
Помня, че когато започнах да пиша за Аквамен...
ДЖЕФ ДЖОНС ПИСАТЕЛ
...хората ме питаха: "Защо си губиш времето с Аквамен?"
Но за мен като писател е много по-забавно
да взема един неизвестен герой, да го разнищя
и наистина да успея да вникна в него,
защото досега това не е правено.
Ако погледна Аквамен и си кажа: "Това е неговият свят и историите му
са наситени като тези на Батман, Супермен и всички останали,
тогава какви са те?"
Преразказването на Джеф Джонс на историята на Аквамен през 2011 г.
изпълва света на недооценения герой
на сушата и под водата.
Книгата на Джон става основа за филмовата адаптация от 2018 година,
в която звездата не напомня много за главния герой,
поне на повърхността.
Казах: "Кого? Искаш да изиграя кого?"
ДЖЕЙСЪН МОМОА АКТЬОР
Мислех си само: "Бял, бял, рус, избръснат.
Това не съм аз."
Разказаха ми каква е идеята и си казах: "Еха. О, да!"
Баща му е пазач на морски фар, майка му е кралица на Атлантида.
Има много напрежение между тези два свята.
Това веднага отекна в мен,
роден съм на Хаваите, израснал съм в Айова,
разделен между родителите си.
На сушата той се чувства като аутсайдер,
но в Атлантида той е наследникът на трона.
Единственият, който може да пътува между тези два свята, съм аз,
но човекът не иска да го прави.
Колко пъти да ти казвам? Не искам да съм крал.
И трябва да се научи как да стане мост между тези два свята,
за да спаси света от война с Атлантида.
Аквамен имаше нужда от леко побутване,
затова го играя по съвсем различен начин.
Започваме. Камера!
Бам!
Надявам се да успеем да заснемем всичко.
Той е хулиган.
Агресивен е, прави побоища по баровете.
Не разчита на мисловна дейност. Този типаж са пиячи.
Не говорят за емоциите си и аз се отъждествих с това.
Майка ти знаеше,
че ти ще обединиш двата свята.
Просто престани.
Но също така слабостта му, тази човешка черта, това ще го направи крал.
Кралят защитава само своя народ.
Героят защитава всички.
"Аквамен", режисиран от Джеймс Уан,
става най-печелившият филм в историята на "DC"
с приходи от над един милиард в световния боксофис.
Победата на някога подценявания супергерой
показва, че хитовите филми по комикс
започват със самия комикс.
А силните истории са приоритет за новия лидер,
който идва в "DC" през 1976 г.
Двадесет и осем годишната Джанет Кан няма опит с комиксите,
когато "Уорнър" я наемат на мястото на Кармайн Инфантино като издател.
Имаше много страх и омраза, че са ме наели.
"Как така е стигнала дотук?
Тя не разбира от комикси...
ДЖАНЕТ КАН ИЗДАТЕЛ, "DC CОMICS" 1976-2002
...млада е и е жена."
Компанията беше изцяло затворена в себе си.
Никога преди това външен човек не беше заемал управленска позиция.
Никога жена не беше заемала управленска позиция.
Изключвайки факта, че тя беше умна и от еврейски произход,
тя нямаше нищо общо с останалите хора,
които наследяваше като екип.
Всъщност "DC" наемат Кан
заради успешния й опит със списания за деца...
ДЕЦА
...ясен индикатор към кого смятат, че е насочен продуктът им.
Комиксите бяха смятани за нещо нетрайно, повърхностно, просто за деца.
Усещаше се истински срам, ако работиш в индустрията с комикси.
Но започнах в "DC" с много важното усещане,
че комиксите са форма на изкуство.
Разказваме истории с илюстрации и думи
и ако мислим за комиксите по този начин,
можем да разкажем всякакви истории.
Времето за една неразказана история отдавна е закъсняло.
За написването на първата поредица
с участието на афроамериканец като супергерой в главната роля,
"DC" наемат писателя Тони Изабела.
Исках да създам най-добрия черен супергерой.
ТОНИ ИЗАБЕЛА ПИСАТЕЛ, "ЧЕРНАТА МЪЛНИЯ"
Исках някой, който да е модел на подражание,
с когото децата да се отъждествяват.
Той е олимпийски спортист,
който изразява недоволството на чернокожите на Олимпийските игри.
Спортните кариери на тези хора бяха провалени.
Затова той става учител,
който се бори с престъпността в града.
Това е Джеферсън Пиърс, Черната мълния.
"Черната мълния" се появява на пазара през 1977 г.
Спомням си как отворих чантата...
ДЖОН РИДЛИ ПИСАТЕЛ
...и вътре беше първият брой на "Черната мълния".
Усетих нещо, което преди това не бях усещал.
Мисля, че за първи път се потопих толкова силно.
Можех да се свържа с почти всичко, което беше на тези страници.
Историята беше съвсем човешка
и беше като от първа ръка.
Беше много социално-политическа.
Беше всичко това.
"DC" са в крак с времето,
но дори нов супергерой
не може да спаси провалящия се пазар на комикси.
Вестникарските будки в Америка ставаха места за списания.
Продажбите на комикси паднаха рязко.
Американците се местят в предградията,
където веригите отказват да отделят място за вестникарски щандове.
Комиксите се връщат непродадени, инвестициите на "DC" отиват на вятъра.
Борейки се да си възвърнат пазарния дял, Кан предприема рискован ход.
Компанията пуска нови комикси
в кампания, наречена "Експлозията на DC."
Да се опитаме да спечелим възможно най-много място за вестникарски щандове,
като извадим възможно най-много комикси.
Заложихме на количеството пред качеството.
През зимата на 1978 г.
буря с исторически пропорции блокира доставките,
докато нарастващата инфлация
напълно унищожава продажбите на "DC".
За една вечер експлозията на "DC" се превръща в имплозия на "DC".
"DC" С НОВА СТРАТЕГИЯ, СПИРАТ 40% ОТ ИЗДАНИЯТА
Компанията освобождава много от служителите си
и внезапно спира 17 от комиксите си,
включително "Черната мълния".
Никой от работещите в "DC" през седемдесетте
не смяташе, че тази индустрия ще се задържи дълго.
Нещо трябваше да се направи. Трябваше да се намерят отговори.
С несигурното бъдеще на "DC",
"Уорнър" поемат голям риск
с филм за супергероя, с когото започва всичко.
Никой не вярваше, че ще се получи добър филм.
ТОМ МАНКЕВИЧ КРЕАТИВЕН КОНСУЛТАНТ, "СУПЕРМЕН"
Явно всички си спомняха за сериала "Батман"
и си казваха: "Ще бъде абсурдно,
не може да предложим два часа и половина абсурди."
Дори с популярния писател на "Кръстникът" - Марио Пузо,
филмът изпитва затруднения в началото.
Неизпитана технология за летене
и смяна на режисьора по средата на снимките
забавят продукцията и прахосват бюджета.
Когато се появява новият режисьор - Ричард Донър,
той започва да вкарва нещата в релси,
започвайки с тона на сценария.
Подходът им към Супермен беше различен от моя.
РИЧАРД ДОНЪР РЕЖИСЬОР, "СУПЕРМЕН"
Техният подход беше като пародия на пародията.
Казах им: "Това е Супермен. Той е като ябълковия пай. Това е Америка."
Той беше част от американската история,
за мен той има собствено усещане за реалност.
Мисията беше да не се превръща в комедия.
НЕВЕРОЯТНИТЕ НОВИ ПРИКЛЮЧЕНИЯ НА СУПЕРМЕН
Със сценария в процес на промяна
започва интензивно търсене
на актьор, който да се превъплъти в Човека от стомана.
Робърт Редфорд, Пол Нюман, всяка голяма американска звезда.
Проблемът за мен беше, че трудно ги виждах тях да летят.
Ако не вярваш, че Супермен може да лети,
значи не вярваш, че той е истински,
затова реших да прибегнем до непознато лице.
Много благодаря за отделеното време.
КРИСТОФЪР РИЙВ - ПРОБА
Явно около мен витаят много въпроси,
чиито отговори светът иска да знае.
Кристофър Рийв е познат предимно със сценичните си изяви
и сапунените опери,
но сериозният му подход към Супермен
си пасва идеално с визията на Донър.
Това, което отличава Супермен,
е, че в него има една зрялост и една невинност...
КРИСТОФЪР РИЙВ АКТЬОР
...в начина, по който гледа на света.
Когато той каже:
"Тук съм, за да се боря за истината, за справедливостта и за Америка,"
всички реагират...
Нали разбирате? Но той не се шегува.
За да се получи филмът, отношението трябва да е като към нещо важно.
МАЙК ЧЕЧИНИ ГЛАВЕН РЕДАКТОР
Сякаш е важна част от американската митология.
Между другото, "истински" не значи "мрачен" и "груб".
"Истински" значи да е емоционално истински.
А при "Супермен"
обикновени хора реагират на нещо необикновено.
Боже, вижте горе.
Какво, по дяволите, е това?
Полека, госпожице. Държа ви.
Държите ме? А вас кой ви държи?
"СУПЕРМЕН" ВЪЛНУВАЩО ЗАБАВЛЕНИЕ ЗА ВСИЧКИ
ВИЖТЕ! СУПЕРМЕН СЕ ПРИТИЧВА НА ПОМОЩ
СУПЕРМЕН КАЦНА В СЪРЦЕТО НА АМЕРИКА
"Супермен" прави 300 милиона долара от продажби на билети,
печели "Оскар" за специални ефекти
и дава началото на поредица от успешни продължения.
На 26 януари 1979 г...
МАРК УЕЙД "СУПЕРМЕН: ПРИЗВАНИЕ"
...отидох да гледам филма "Супермен".
Отидох без предварителни очаквания
и без да знам какво ще предложи, плашейки се от това.
Когато бях малък, нямах приятели,
защото постоянно сменях училищата.
Влязох в киносалона,
чувствайки се сякаш никой не го е грижа за мен, никой не ме е видял или чул.
Супермен го е грижа за всеки.
Не му пука дали си богат, дали си беден,
откъде идваш.
Излязох от киносалона убеден,
че каквото и да става с остатъка от живота ми,
то ще има нещо общо със Супермен.
СУПЕРМЕН II СПЕЦИАЛНА ОЛИМПИЙСКА ПРЕМИЕРА
Ако филмът на Донър с Крис Рийв не беше пожънал успех в онази година,
"DC" вероятно щяха да се окажат
с много минимални публикации на комикси,
а компанията може би нямаше да просъществува.
Възползвайки се от успеха на "Супермен",
"DC" прилага нов подход да достигне до читателите.
Магазинът за комикси отваря през седемдесетте
като място, на което феновете тийнейджъри купуват, разменят и спорят
за стари броеве на комиксите.
До началото на осемдесетте, водени от желанието на по-стари читатели,
нови магазини отварят врати из страната.
Това стана новият начин на разпространение на комикси.
Наистина това спаси комиксите от забвение.
Комиксите са популярни.
Но за мнозина заплетената последователност в историите е пречка.
Проблемът за много от феновете на "Mаrvel" беше,
че не разбираха "DC",
не разбираха защо имат
толкова много герои и всички са едни и същи.
Говорим за неща като мултивселена.
Думи, които в днешно време са нещо нормално, но не и тогава.
Изведнъж усетих, че трябва да променим това.
Да започнем с вселената начисто.
Трябваше да е нещо революционно.
Трябваше да е нещо, което всеки да иска да усети:
"Боже мой, те сериозни ли са?
Наистина ли ще направят това?
Това е невъзможно."
В най-повратното пресичане на истории на "DC"
Марв Уолфман и художникът Джордж Перес
слагат край на мултивселената на "DC" със самостоятелно събитие с 12 броя,
убивайки герои и светове,
докато накрая остава само Земята.
Предприемат безпрецедентна стъпка:
"Ще затрием всичко излишно.
Ще започнем начисто и ще ги обедини в една вселена на 'DC' за първи път."
Излезе "Криза на безкрайните земи", Светкавицата умря на финала.
Тогава за първи път комикс ме разплака.
ГРЕГ БЕРЛАНТИ ИЗП. ПРОДУЦЕНТ, "ВСЕЛЕНАТА НА СТРЕЛАТА"
Спомням си, че тогава осъзнах колко съм привързан към този герой.
Трябваше да се върна назад и да науча всичко за него.
Донякъде неговият край беше моето начало.
Решението на Уолфман да сложи край на мултивселената
дава на другите създатели ново поле за действие,
за да вдъхнат живот и нова дълбочина на класически герои на "DC".
ЛИГАТА НА СПРАВЕДЛИВОСТТА
С финала на "Криза на безкрайните земи"
имаме една чисто нова Земя.
Нека представим наново героите, сякаш досега не са съществували.
"DC" привлече Джон Бърн от "Mаrvel".
Той беше най-големият талант в комиксите тогава.
Да му дадем "Супермен". Да го направи изцяло отначало.
И да се замисли какъв би бил животът му, ако има тези възможности,
ако това са неговите сили,
ако така гледа на света със своите суперсили?
Същата работа и с "Жената чудо", тя остава за Джордж Перес.
"Жената чудо" на Джордж Перес беше всичко за мен.
Неговият поглед над "Жената чудо" е това, което ме накара
да уча изкуства.
И до днес не мога да осмисля
количеството информация, което той побира в една страница.
Не съм виждал страници на комикси, отрупани с толкова много илюстрации.
Но това, което най-много ме изуми в нещата на Джордж Перес,
е, че той е много добър актьор.
Имам предвид героите му, които са с различни размери и форми,
изглеждат различно, стойката им, начинът на обличане,
действията им, начинът на държане, бият се
по начин, който е уникален за тях.
За мен това беше магията на Джордж Перес.
Начин на мислене.
Чувственост, че героите са уникални.
И той извежда тази уникалност на показ с изкуството.
Едно от най-важните решения, които съм взимала в "DC",
бе назначаването на хора,
които са превръщали комиксите в сложна форма на изкуството.
Това стана с идването на Франк Милър в "DC".
"Черният рицар се завръща" на Франк Милър
е рязък модерен подход върху легендата за Батман,
развиваща се на фона на суровата реалност на режима на Рейгън,
изпълнена с яростта от онова време.
Едно от основните възприятия при комиксите
до последните няколко години беше,
че всички се развиват през четиридесетте.
И всичко става в един много добронамерен свят,
там винаги имаш вяра на ченгетата,
имаш вяра на избраните длъжностни лица,
имаш вяра на родителите си.
Жалко е, че толкова много години
основната идея на супергероите беше невъзможно да бъде развита,
като ги позиционираме в свят, в който нямаме нужда от тях.
Милър преоткрива Батман като самотник на средна възраст,
ядосан на корумпираните служители,
готов на всичко, за да ги разобличи.
Струваше ми се, че няма как да представим Батман,
без да обърнем внимание на факта, поне в началото,
че времето му е минало.
Има нещо много антично в цялата идея
и усилията на "Черният рицар" са насочени към съживяването на това,
за да може идеята да има смисъл в съвременния контекст.
Когато битката на Батман срещу бандите започва да посрамва Вашингтон,
той се изправя срещу необичаен враг - Супермен,
който се появява като част от полицията на Рейгън.
Това е книга, която се противопоставя
на всичко нормално, което сме правили преди това.
Беше политическа, социално насочена.
Различна от всеки модел на Батман отпреди това,
видът на героя.
Всяко индивидуално решение там е доста смело.
Несъмнено с Джанет прекарахме много години,
коментирайки всеки индивидуален избор,
аз бях по-внимателен, тя беше по-смела.
Това поколение създатели са тези,
които са пораснали, четейки комикси,
сега те имат възможност да се изразят.
Това бяха политически произведения, които имат гледна точка...
ДЕНИС КАУЪН СЪОСНОВАТЕЛ, "MILESTОNE MEDIА"
...която не е в съответствие със случващото се по това време.
"Пазителите" е един разрушителен поглед над самите супергерои
от младия английски писател Алан Мур.
Всъщност искаме да проучим...
АЛАН МУР ПИСАТЕЛ, "ПАЗИТЕЛИТЕ"
...последиците от появата на един супергерой.
Ако тези парадоксални герои бяха истински,
какво биха направили със света?
Ако имате герой, който притежава силата на Супермен
и работи за американците,
каква би била външната политика на Америка?
Може би малко по-авантюристична,
а предполагам, че руската външна политика
би била по-малко авантюристична.
Историята на Мур се развива в алтернативна 1985 година
под надвисналата заплаха от ядрена война.
Единственото свръхестествено същество и защитник на Америка - Д-р Манхатън,
е оставил Земята в ръцете на шепа обикновени маскирани хора,
единият от които е унищожил Ню Йорк
в името на обединението на света.
"Пазителите" не е писан от човек, който обича комиксите за супергерои.
ТОМ КИНГ ПИСАТЕЛ, "РОРШАХ"
"Пазителите" е написан от човек, който разбира и уважава комиксите,
но може да ги погледне отстрани и да каже:
"Това са великите теми, които търсехте."
За мен "Пазителите" на Алан Мур е на нивото на всеки друг тип литература.
ДЖЕЙМС ГЪН РЕЖИСЬОР, "ОТРЯД САМОУБИЙЦИ"
Обожавам творбата. Чел съм я стотици пъти.
Деконструкцията на супергероя
е нещо, което беше много повлияно от това, което е направил.
През 2005 г. списание "Тайм" определя "Пазителите"
като един от стоте най-добри романа на XX век.
Изданията следват едно след друго.
Книгата на Мур предизвиква литературна експлозия в "DC"
под ръководството на Карън Бъргър.
Проправях си пътя донякъде незабелязано.
КАРЪН БЪРГЪР ИЗПЪЛНИТЕЛЕН РЕДАКТОР
Бях започнала да търся писатели, предимно в Англия.
Британската комиксова индустрия бе стъпка пред нас спрямо по-зрелите комикси.
Карън видя това и каза:
"Защо да не превърнем това в отделен бранд?"
Така започна британската инвазия.
Тя привлече онова поколение британски писатели
и те създаваха комикси за възрастни.
ГРАНТ МОРИСЪН - ГАРТ ЕНИС ПИТЪР МИЛИГАН
Докато "DC" започна да ни търси, ние вече бяхме цяло поколение.
Бяхме готови, цял живот бяхме чели комикси.
Ръката на Супермен да се протегне към мен...
ГРАНТ МОРИСЪН ПИСАТЕЛ, "НЕВИДИМИТЕ"
...знаейки, че на телефона са "DC Comics",
сякаш спечелих един милиард долара.
Един от писателите, които Бъргър среща, търсейки нови таланти,
е упоритият млад мъж на име Нийл Геймън.
Геймън предлага история, базирана на малко известен герой
от архивите на компанията,
Sаndmаn - господарят на сънищата.
SАNDMАN ГОСПОДАРЯТ НА КОШМАРИТЕ!
Добре, имаме този герой, който ще е господарят на сънищата.
Защо никога не сме го виждали във вселената на "DC"?
НИЙЛ ГЕЙМЪН ПИСАТЕЛ
В този момент
всичко се е случвало във вселената на "DC".
Казах си: "Никога не сме го виждали.
Може би е бил затворен някъде."
Изведнъж нещо започна да се оформя в съзнанието ми.
Хрумна ми идеята за един гол мъж в стъклена кутия,
който чака, докато хората, които са го държали затворник,
са отдавна мъртви и забравени.
Започнах "Sаndmаn" в състояние на абсолютен ужас,
защото нямах възможността да пиша по една история на месец.
Причината, поради която първото издание
"Прелюдии и ноктюрни" е от осем части,
това е така, защото бях убеден, че Карън ще ми се обади и каже:
"Не се продава добре. Ще спрем на брой номер 12."
Когато стигнахме до осмата част,
вече продавахме повече от всичко друго,
изведнъж си помислих:
"Добре, вече мога да повярвам,
вече мога да мечтая,
че ще стигна до финала на моята история."
Най-накрая свободен, Господаря на сънищата отмъщава на похитителите си
и разбира, че трябва да отговаря и за собствените си грехове.
Нищо не беше сравнимо с него, когато излезе.
ДЖИЛ ТОМПСЪН ХУДОЖНИК
Беше емоционално, но чудесно.
Интелектуално, но мрачно.
Привлече читатели жени, които не осъзнаваха,
че има комикси, които и те биха харесали.
Нийл измисли съвсем различен герой на име Смърт,
направи я млада, атрактивна жена, стил готик,
като това наистина беше много в крак с времето.
Докато си в гимназията, можеше да имаш копие на "Sаndmаn"
и да изглеждаш готино.
Можеше да си носиш якето,
да пушиш цигари и да четеш "Sаndmаn".
Това беше приемливо. Комиксите пак бяха готини.
Бяха бунтарски. Бяха опасни.
Не бяха детински.
Те бяха знак, бяха по-скоро завършено изкуство,
отколкото някъде по средата.
От поредицата излизат 75 броя
и се продават над седем милиона копия.
Но само едно от заглавията, редактирани от Карън Бъргър,
се отклонява сериозно от традиционните комикси.
Целта ми беше да създавам истории,
които разтърсват представите.
Които разчупват статуквото
и предизвикват възприятията на хората за това какво е един комикс.
Едно от нещата, с които Карън допринесе за комиксите,
беше фактът, че тя не беше запален техен фен.
Тя имаше своя уникална перспектива над историята,
която не беше ограничена от никакви традиции.
Джанет беше модел на подражание за мен.
Тя задаваше цялостната атмосфера
и беше безстрашна и смела
при поемането на рискове.
В онзи момент казах:
"Трябва ти собствена линия комикси."
Моментално се съгласих.
Така се появи "Vertigo".
Харесва ми усещането, което тази дума създава.
ИНОВАТИВНИ - ОПАСНИ - ПРОВОКАТИВНИ VERTIGО
Чувстваш дискомфорт.
Свързва се със страха от височини.
Цялата идея на "Vertigo" е да преодолееш тези страхове,
да отидеш в тези мрачни места,
да рискуваш, да приемаш творчески рискове.
Витаеше усещането,
че това е някакво специално място,
където се разпростираш творчески и няма граници.
НЕВИДИМИТЕ ГРАНТ МОРИСЪН - СТИВ ЙОУЕЛ
Това беше един чудесен начин на работа.
Мисля, че дава възможност на хората да разкажат определена история.
Кое е това нещо, което винаги...
Кое е най-изразителното нещо в теб самия?
"Невидимите" промени историята на комиксите.
Там е първият супергерой, който е травестит.
Да имаш подобен герой, подобна показност
в средата на деветдесетте,
това е необикновено.
Мисля, че ако има нещо общо,
което да определи какво е едно заглавие на "Vertigo",
какъв е един комикс на "Vertigo",
всички те разглеждат...
човечността...
във всичките й аспекти.
А жанрът е просто фон,
на който се разказват истории за неудобната страна на живота,
смущаващата страна на живота,
за хората, които остават встрани.
Истории за всички нас.
Наистина трябва да й го признаем на Карън.
Нейната редакторска визия
е комиксите да бъдат приемани сериозно като всеки друг разказвачески похват.
Това, че комиксът е способен на всичко
и трябва всичко да е позволено...
ГАРТ ЕНИС ПИСАТЕЛ, "PREАCHER"
...да навлиза в каквато и да е територия,
която писателят или художникът сметнат за удачна.
Историите на "Vertigo", които прекрачват граници,
претендират за нов културен престиж и пазарен потенциал
и имат нужда от подходящия формат.
Казахме си:
"Защо да позволяваме един комикс да излиза и безславно да изчезва?
Как може комиксът да остане на полицата?
Как може въобще комиксът да стигне до полицата?"
За да се появи комиксът в книжарниците,
компанията създава един изцяло нов жанр,
това е графичният роман,
който има по-дълги истории и се публикува в един том.
Това е ход, който плаща дивиденти години напред.
Между търговията на книги и графичните романи
успяхме да превърнем издателството в нещо печелившо.
Превърнахме комиксите в нещо, което остава.
До средата на деветдесетте комиксите са се развили,
но филмите по комикси са застинали в миналото.
Един млад фен си поставя за цел да промени това.
Ако днес ви кажа,
че като хлапе на около 20-годишна възраст
съм откупил правата за "Батман" от "DC Comics",
ще си кажете: "Това е невъзможно."
И ще сте прави. Днес това е невъзможно.
Но по онова време
никой не разбираше стойността на тези герои.
През 1979 г. Юслан обединява сили с опитния продуцент Бен Мелникър
и купуват филмовите права за героя с наметалото на "DC".
Отнема почти десетилетие, докато камерите влязат в действие.
Всяко едно студио в Холивуд ме отхвърляше.
Казваха ми: "Ти си луд. Не можеш да заснемеш сериозен филм по комикс.
Не може да има мрачни супергерои."
Но Франк Милър се появи и създаде "Черният рицар се завръща".
И това промени представите на хората за Батман, създаден от Адам Уест,
до съвременния, мрачен и комплексен отмъстител, когото познаваме днес.
Ключът беше в Тим Бъртън.
Режисьорът Бъртън е познат с необичайните хитове
като "Голямото приключение на Пий-Уий",
а не с екшъните.
Но начинът, по който приема Батман, успява да убеди Юслан.
Тим каза:
"Ако ще правим сериозен филм за Батман,
този филм не може да се разказва за Батман.
Този филм трябва да се разказва за Брус Уейн."
Не целяхме да проучим клишираните аспекти от комикса...
ТИМ БЪРТЪН РЕЖИСЬОР, "БАТМАН"
...а се опитвахме да извлечем нещо повече.
Искахме да покажем герой, който си има своите проблеми.
Това го направи повече човек.
Но когато Бъртън избира Майкъл Кийтън за главната роля,
увереността на Юслан е попарена.
Казах: "Чудесно. Чудесна шега.
Вече виждам плаката с Батман като едно мамче."
Ето това е един мрачен и сериозен Батман.
Но Тим имаше обяснение.
"Работих с Майкъл Кийтън по 'Бийтълджус'.
Можем да изградим образ на Брус Уейн, който е толкова съсредоточен и вманиачен,
чак до степен психотичен..."
А сега какво мислиш?
Ставам ли?
"Зрителите ще си кажат: 'Да.
Този тип става. Този тип ще се справи.'"
67, първи дубъл. - Камера.
Бъртън и екипът му създават един мрачен, съсипан Готъм,
затънал в заплахи.
"Батман" от 1989 г. е урок
по създаването на нещо мрачно.
Когато за първи път виждате Батман в този филм, какво виждате?
Виждате силуета на прилеп,
който пада над двама души, които тъкмо са обрали някого.
И тези двамата трябва да са много уплашени.
Какво си ти? - Аз съм Батман.
Връщат Батман към мрачните му корени от комиксите.
Историята на един препатил човек.
Ако ще се обличаш като прилеп в нощта
и ще всяваш страх в сърцата на престъпниците,
що за човек е това?
Кое го кара да бъде такъв?
Мисля, че Брус Уейн има вътрешни терзания и понякога губи контрол...
МАЙКЪЛ КИЙТЪН АКТЬОР, "БАТМАН"
...и изпуска парата от време на време.
Искаш да полудяваме ли? Хайде!
Да полудяваме.
Но когато е Батман по странен начин запазва контрола.
Извинявай.
Някога танцувал ли си с дявола на лунна светлина?
Беше невероятен момент във времето
за феновете на комиксите, търпели подигравки,
виждайки как това еволюира до статуса на блокбастър.
Тълпата започна да се събира през уикенда
в очакване на толкова голяма премиера, че трябва да се проведе в два киносалона.
Казах: "Това, което научих,
че ако не повярваш, като ти кажат, че не ставаш,
просто повярвай в себе си и в работата си, ще се справиш чудесно."
Мисля, че Майкъл Кийтън сериозно надмина очакванията.
БОБ КЕЙН СЪОСНОВАТЕЛ, "БАТМАН"
Той ще бъде новият "Батман", новата Батман вълна на деветдесетте.
Филмът "Батман" от 1989 г. е не само най-успешният филм за годината,
но и символът с прилепа е навсякъде.
Не можете да си купите черна тениска, на която да бъде щампован,
защото черните тениски вече са пласирани някъде.
Феновете във Филаделфия се редят за прически в стил Батман.
Цял каталог с артикули за Батман.
Дори има номер 1-800-БАТМАН,
на който по-бързо можете да направите поръчка.
Приключенията на героя с наметалото
подхранват индустрията с 400 милиона долара,
което е годишен ръст от 25%.
Батманията катапултира комиксите в новото десетилетие,
където се появява съвсем новият типаж фен.
Деветдесетте са раздуто време за историята на комиксите,
период, в който се интересуват предимно "колекционерите".
"Колко ще струва този комикс?"
"Имате ли броя със специалната чантичка и картичката вътре?"
На 27-ото годишно международно изложение на комикси
в Сан Диего
комикс беше продаден за 180 000 долара.
Комиксът не е от голямо значение.
От значение е колко пари е и колко струва.
Купуват ги като инвестиция. Забавлението вече го няма.
За да подхранят безумието, издателите рекламират най-добрите художници
и бълват единични колекционерски бройки.
Комиксите от деветдесетте са слабото ми място.
За времето си беше много вълнуващо...
ДЖОУЛ ДЖОУНС ПИСАТЕЛ/ХУДОЖНИК
...защото сякаш художниците бяха рок звезди.
Много от тях дори не съм ги чела, просто разглеждах илюстрациите.
Джим Лий е една от големите звезди на "Mаrvel".
Първият му брой на "X-Men" се продава в един милион копия,
което е рекорд на "Гинес".
Тъй като художниците бяха толкова популярни,
някои от тях си казваха, че нямат нужда от писатели.
Защо да споделяме приходите с писателите...
ДЖИМ ЛИЙ ГЛ. КРЕАТИВЕН СЕКРЕТАР, "DC"
...като сами можем да измислим подобни истории?
В началото на 1992 г.
Лий и други от най-добрите художници на "Mаrvel" напускат
и обединяват сили, създавайки "Imаge Comics".
Бяхме шест или седем художници, зависи от версията, която приемете.
Банда решителни хлапета на около 20 години.
Казахме на тези корпорации:
"Майната ви, няма да работим за вас."
В първите няколко месеца работа
новосформираната компания сваля "DC" на трето място
за първи път.
Със застрашената си репутация
най-старата компания за комикси в Америка има нужда да привлече вниманието отново.
Свикахме спешно съвещание, на което присъстваха всички.
МАЙК КАРЛИН РЕДАКТОР, "СУПЕРМЕН"
Всички писатели, всички художници на четири заглавия за "Супермен",
всички да работят по една обща цел.
Не става дума за теб.
Става дума за Супермен и това, което мислим, че е най-добре за Супермен.
На всяко съвещание, запънем ли,
Джери Ордуей изкрещяваше: "Нека просто го убием."
Каза го.
И аз отвърнах: "Добре, умници.
Ако го убием, какво следва?"
Започват да се появяват реклами за "Супермен" из всички заглавия
през лятото на 1992 г.
Задава се някой или нещо за Човека от стомана.
Срещнал ли е Човека от стомана достоен съперник?
Редактор на "DC Comics" казва, че Супермен ще умре на 18 ноември.
Майк Карлин казва, че в ноемврийския брой
ще видим гибелта на маскирания борец срещу престъпността
по време на битка за спасяването на Метрополис.
Добре. Аз не съм фен на Супермен.
Не го харесвам.
Той е като бойскаут в сравнение с другите супергерои.
Това го казва човек с татуировка на лошия Жокер.
Тийнейджърите днес предпочитат по-яростните герои
като Наказателя, Върколака, "Война без край".
Докато всички са антигерои,
а Супермен е мекушав бойскаут,
направо си казахме:
"Нека покажем на света
какво би било, ако го премахнем."
Оставяйки разрушение
и съсипана Лига на справедливостта след себе си,
недоброжелателят на Супермен пристъпва към Метрополис
за едно последно съревнование.
Всяка седмица излиза нов комикс за Супермен.
През последните пет седмици историята към финала се разплита.
Досега е най-продаваният комикс.
Разпродаде се за няколко часа.
Вестниците пишат статии.
Феновете пишат писма.
СПРЕТЕ! НЕ!
Всички казваха: "Как може да убиете Супермен?"
Отвръщах: "Кога последно сте си купували комикс за Супермен?"
"Преди 20-30 години."
Казвах: "Вие убихте Супермен."
Ако не поливате цветето, то ще умре.
Днес е денят, в който Супермен среща неприятната си съдба,
"DC Comics" пускат три милиона копия от броя "Денят на страшния съд".
Изненадващо е. Не бих предположил, че ще го убият.
Мисля, че отдавна му е минало времето.
Той не е в крачка с реалния свят.
Ще се разплача.
Тъжен съм. Не искам пичът да си отива.
Човека от стомана се оказа уязвим
като простосмъртните, които му се възхищаваха над половин век.
Супермен умря в сряда.
"DC" продават над шест милиона копия от 75-ия брой,
включително облицовани колекционерски издания
и няколко луксозни варианта.
Следващите четири месеца
и четирите заглавия за "Супермен" спират да излизат.
Скоро след това казаха: "Какво да правим с Батман?
Нека да му счупим гърба.
Да извикаме Бейн да му пусне малко отрова."
Като Леброн Джеймс. Прас!
Докато пазарът за колекционери става все по-конкурентен,
"DC", "Mаrvel" и "Imаge Comics" увеличават секса и насилието,
съревновавайки се за внимание и пари.
Вече не беше доброто срещу злото.
По-скоро всеки комикс беше кеч
и всеки брой по-скандален от предходния.
На мен лично това не ми се понрави,
нито на Алекс Рос.
Художникът Алекс Рос и писателят Марк Уейд
започват работа в "DC" като допълващи се таланти
и с общи вярвания в това каква е идеята на супергероите.
В НАШИ ДНИ
Когато бях на четири или пет години,
за първи път се срещнах със супергероите.
Харесваше ми това,
което Супермен олицетворяваше...
Само добрина и сила в равни количества.
Всеки друг герой беше по-слаб от него...
АЛЕКС РОС ХУДОЖНИК, "KINGDОM CОME"
...а той можеше да превърне волята си в действия.
С Алекс не се интересувахме от цинични герои,
от мрачни комикси.
Интересувах се от надеждата, която вдъхваха тези герои.
Интересувах се от позитивизма, който вдъхваха тези герои.
Интересувах се от героите като от нещо, на което можеш да се възхищаваш.
Да погледнем отначало и начисто
какво могат да предоставят тези герои.
През лятото на 1996 г.
Рос и Уейд издават първия брой на "Kingdom Come",
възобновяване на мита за Супермен,
където Човека от стомана не е умрял,
а по собствено желание е в изгнание,
оставяйки Америка под опеката на по-млади
и по-груби супергерои.
Когато битките помежду им водят до хаос,
Супермен трябва да се върне, за да възстанови реда.
В този момент комикс индустрията колабира.
Разбрах, че всеки един в "Mаrvel" е уволнен.
"Mаrvel" бяха обявили фалит.
Хората осъзнаха, че не могат да пробутват тези комикси
на несъществуващи клиенти
и индустрията се срина,
а много малки компании изчезнаха.
КОЛАПС НА КОМИКСИТЕ
ИЗДАТЕЛИТЕ НА КОМИКСИ НЕ СЕ СМЕЯТ, ДОКАТО ПРОДАЖБИТЕ ПАДАТ
Когато изчезнаха от колекционерския пазар,
комиксите на "Vertigo" още се продаваха, защото хората не ги колекционираха.
Те всъщност ги четяха.
С нестабилната индустрия,
Рос и Уейд работят по завършването на приказка,
за която черпят вдъхновение от собствения си живот.
Честно, първоначалните ми намерения за "Kingdom Come" бяха комикс
с героите на "DC", които се мотаят с баща ми.
Норман Маккей, който разказва историята ни,
това е бащата на Алекс.
Баща ми беше свещеник.
В тази длъжност има хуманитарен аспект, който исках да включа.
Бащата на Рос е символ на обикновените хора
и е морален компас за супергероите.
Когато се проваля планът на Супермен да спре лошите супергерои,
армията на САЩ нанася ядрен удар, за да ги елиминира.
Ядосан, Супермен отвръща на удара.
Но Маккей го спира, порицавайки го.
Обикновените хора имат нужда от напътствия в живота
и не се доверяват на суперсилата,
освен ако не е поставена срещу равни сдържаност и мъдрост.
Думите на Маккей трогват Супермен и той дава едно обещание.
"Проблемите пред нас все още ги има.
Няма да ги решим вместо вас.
Ще ги решим заедно с вас."
Супермен е Супермен заради това.
Най-голямата сила на Супермен
не е това, че може да лети или да повдигне кола.
А това, че с възможността да направи каквото и да е,
да вземе каквото и да е, да има каквото поиска,
той е абсолютно безкористен.
Никога няма да постави себе си, нуждите си и желанията си
пред някой друг.
Това е удивителна суперсила.
Покрай всички недостатъци на хората,
ние сме създали герои, които нямат недостатъци.
Това донякъде прави хората по-добри от Бог.
Бог може да създаде грехопадението на човека.
Ние създадохме същества, които са по-добри от нас.
Това е донякъде готино.
Това показва силата на въображението,
на което трябва да се осланяме малко повече
и да се опитваме да бъдем такива.
Имаме способностите. Създадохме Супермен. Направихме Супермен.
Супермен може да разреши всеки проблем.
Докато бизнесът на комиксите се опитва да се възроди от пепелта,
спасението идва от хор от нечувани гласове.
Когато героите ги има от около 80 години,
можеш да поемеш по два пътя.
Единият е традиционният,
а можеш и да поемеш по друг път,
да се опиташ да направиш революция във вселената.
Да промениш нещата,
да внесеш нови гласове отвъд сцените, за да създадеш истории.
Трябва постоянно да вдъхваш живот в тези герои.
Както продължавам да казвам, въпросът не е в героите,
а в създателите им.
Можем да се върнем към ранните истории
и да им вдъхнем различен живот.
И това ми дава надежда.
Дава ми надежда, че историята може да се промени.
Комиксите са мечтите и стремежите на хората.
Затова обичаме комиксите.
Мислим си, че ако условията го налагат,
ние ще сме героите на момента.
ПОСВЕЩАВА СЕ НА
НИЙЛ АДАМС 1941-2022 ДЖОРДЖ ПЕРЕС 1954-2022
Превод на субтитрите: Димитър Златинов